VS000707
Datum: 1996-12-02T01:00:00.000+01:00
datum_sodbe_i_stopnje: 1998-09-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: srednje hudi primeri
odskodnina: 3200000 SIT
opombe: II Ips 534/99. Reviziji tožene stranke je bilo delno ugodeno, odškodnina za ZŽA je bila z 2.500.000,00 SIT znižana na 1.800.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

## Škodni dogodek

Prometna nesreča.

## Poškodba

Kraniocerebralna travma, raztrganinska udarninska rana v čelnem predelu glave, lažja periferna okvara levega obraznega živca in nervusa trigeminusa levo - frontalne veje, popoškodbeni glavobol, zdrobitveni in v zapestni sklep segajoč zlom leve koželjnice, nalom glavice desne fibule ter udarnina hrbta v medlopatičnem predelu s popoškodbenim serumom v tem predelu.

## Telesne bolečine

1000000 SIT Po ugotovitvah izvedenca ortopeda je tožnik trpel 3 dni trajne hude, 4 dni občasne hude, 10 dni srednje močne, 5 dni srednje močne občasne, 1 mesec lažje, 2 meseca lažje občasne, ki so prisotne še sedaj in bodo ostale trajno pri fizičnih obremenitvah in forsiranih gibih ter spremembah vremena. Po ugotovitvah izvedenca nevrologa je tožnik trpel kontinuirane bolečine 21 dni, zmerne pojenjajoče 3 mesece, še vedno pa ima občasne glavobole.

#### Hospitalizacija

7 dni.

#### Nevšečnosti med zdravljenjem

1 mesec kiruške oskrbe rane na čelu z zašitjem, 2 meseca nošenja mavčne imobilizcije, 2x punkcija seruma v predelu hrbta, 30x fizioterapija, 6x pregledi na polikliniki, nevrološki pregled, EEG preiskava. V bolniškem staležu je bil skoraj 4 mesece.

## Strah

200000 SIT Tožnik je zaradi poškodb na levi zgornji okončini 3 ure trpel intenzivni primarni strah, ko pa so poškodbe diagnosticirali, mu je ostala še močnejša zaskrbljenost glede uspeha zdravljenja, zaradi česar je trpel močnejši sekundarni starah, ki je nato prešel v zmerni sekundarni strah in je bil prisoten 1 mesec. Po ugotovitvah izvedenca nevrologa je bil tožnik zaradi nesreče prestrašen zaradi bolečin in obsežne krvavitve v čelnem predelu, kije trajala 3 do 4 ure, sekundarni strah je trajal v intervalih okoli tri tedne, zmernejši pa je trajal okoli 2 meseca.

## Zmanjšanje življenjske aktivnosti

1800000 SIT Nevrološke posledice niso izrazite, kažejo pa se v senzibilitetnih motnjah po levi polovici tožnikovega čela ter vzdražljivosti zaradi občasnih glavobolov. Gre za posledice možganske travme, ki ne posegajo globlje v tožnikovo duševnost. Pri ostalih posledicah ortopedske narave so opaznejše težave (blokada vrtljivosti leve podlahti in s tem oviranje pri življenjskih aktivnostih).

## Skaženost

200000 SIT (še ni v celoti pravnomočno odločeno) Tožniku je na glavi ostala brazgotina in ga kazi.

---

ZOR člen 200, 203